বিগত সাত বছরে তার শাসনের সাফল্যগাঁথার উল্লেখযোগ্য অংশগুলো তুলে ধরতে গিয়ে তিনি বলেন, আমরা প্রতিটা অঙ্গরাজ্যেই মানুষের পছন্দ অনুযায়ী বিয়ে করার স্বাধীনতা দিয়েছি। যুক্তরাষ্ট্রের অর্থনীতি এখন বিশ্বের সবচেয়ে শক্তিশালী ও স্থিতিশীল। বেকারত্বের হারও আমরা অর্ধেকে কমিয়ে আনতে সক্ষম হয়েছি। ১ কোটি ৪০ লাখেরও বেশি নতুন কর্মসংস্থান সৃষ্টি করতে পেরেছি। এর সঙ্গে আমরা বাজেট ঘাটতিও তিন-চতুর্থাংশ কমিয়ে এনেছি।